Lav et referat af nedenstående tekst:

Tekst:
Selvom beredskabet meldte om en stille nytårsaften og -nat sammenlignet med tidligere år, så har der været nok at se til på skadestuen på Aalborg Universitetshospital i årets første timer. Det fortæller Lars Thomsen, der er overlæge på Akut- og Traumecenteret på Aalborg Universitetshospital, søndag til TV2 Nord. - Det har været en travl nytårsnat, siger han. På Akutmodtagelsen er der kommet lige over 20 patienter ind med skader, der relaterer sig til fejringen af det nye år. En person pådrog sig en alvorlig håndskade nytårsaften, mens fire personer kom ind på skadestuen med øjenskader. På niveau med sidste år Derudover måtte tre personer behandles for skader, de havde pådraget sig ved at ende i slagsmål. 15 personer havde smagt på lidt for mange af de våde varer og måtte behandles på skadestuen, fordi de var stærkt berusede. - Antallet af patienter på skadestuen har været på nogenlunde samme niveau som i forbindelse med seneste nytårsaften, siger Lars Thomsen. Fra Akutmodtagelsen på Regionshospital Nordjylland er der ingen meldinger alvorlige nytårsrelaterede skader.

Referat:
De fleste af 'nytårsskaderne' er sket på grund af indtagelse af alkohol.